Številka: 007-12/2008

Datum: 5. 9. 2016

**MESTNEMU SVETU**

**MESTNE OBČINE PTUJ**

Zadeva**: Osnutek (predlog) Odloka o spremembi Odloka o ustanovitvi podjetja Javne službe Ptuj, d. o. o. – skrajšani postopek**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. in 89. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam mestnemu svetu v obravnavo in sprejemosnutek (predlog) Odloka o spremembi Odloka o ustanovitvi podjetja Javne službe Ptuj, d. o. o. po skrajšanem postopku.

**Miran SENČAR,**

**župan Mestne občine Ptuj**

**Priloge:**

* osnutek (predlog) odloka z obrazložitvijo,
* Odlok o ustanovitvi podjetja Javne službe Ptuj, d.o.o. (Uradni vestnik Mestne občine Ptuj, št. 7/13 in 9/14 - NPB).

**OSNUTEK (PREDLOG)**

**SEPTEMBER 2016**

Na podlagi 25. in 28. člena [Zakona o gospodarskih javnih službah](http://zakonodaja.gov.si/rpsi/r02/predpis_ZAKO272.html) (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), 473. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13 in 55/15), drugega odstavka 61. člena [Zakona o lokalni samoupravi](http://zakonodaja.gov.si/rpsi/r07/predpis_ZAKO5247.html) (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO) in 12. člena [Statuta Mestne občine Ptuj](http://www.lex-localis.info/KatalogInformacij/PodrobnostiDokumenta.aspx?SectionID=c4883977-8f2e-4a1d-9867-23397e1dde77) (Uradni vestnik Mestne občine Ptuj, št. 9/07), je Mestni svet Mestne občine Ptuj na \_\_\_\_ seji, dne \_\_\_\_\_\_, sprejel

**Odlok**

**o spremembi Odloka o ustanovitvi podjetja Javne službe Ptuj, d. o. o.**

1. **člen**

V Odloku o ustanovitvi podjetja Javne službe Ptuj, d. o. o. (Uradni vestnik Mestne občine Ptuj, št. 7/13 in 9/14; v nadaljevanju: odlok)se 10. člen spremeni tako, da glasi:

»***10 . člen***

*(osnovni kapital in poslovni deleži)*

*(1) Osnovni kapital podjetja znaša nominalno 97.500,00 (sedemindevetdeset tisoč ­petsto eurov 00/100) EUR.*

*(2) Celotni znesek osnovnega kapitala predstavlja poslovni delež edinega družbenika Mestne občine Ptuj, in izražen v odstotkih, znaša 100 (sto) %.*

*(3) Ustanoviteljica podjetja lahko sklene, da se poveča osnovni kapital podjetja.«.*

1. **člen**

Ta odlok prične veljati petnajsti dan po objavi v Uradnem vest­niku Mestne občine Ptuj.

Številka: 007-12/2008

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_

**OBRAZLOŽITEV**

V mesecu juniju 2016, je bil na 19. redni seji Mestnega sveta Mestne občine Ptuj, sprejet Sklep o povečanju osnovnega kapitala družbe Javne službe Ptuj, d.o.o., na podlagi katerega se osnovni kapital družbe poveča s preoblikovanjem drugih postavk lastnega kapitala v osnovni kapital in sicer v višini 90.000,00 EUR. V skladu s sprejetim sklepom, celotni znesek osnovnega kapitala družbe Javne službe Ptuj, d.o.o. znaša 97.500,00 EUR ter v celoti predstavlja poslovni delež edinega družbenika, Mestne občine Ptuj.

Na podlagi sprejetega sklepa Mestne občine Ptuj, je podjetje Javne službe Ptuj, d.o.o. pristopilo k vpisu spremembe v sodni register, pri čemer pa je na podlagi Uredbe o vpisu družb in drugih pravnih oseb v sodni register (Uradni list RS, št. 43/07, 5/10, 25/14 in 54/15) potrebno predložiti tudi sklep o spremembi statuta (s čistopisom). Zaradi navedenega, smo s strani podjetja prejeli predlog sklepa o spremembi Akta o ustanovitvi družbe z omejeno odgovornostjo, ki je prav tako uvrščen na dnevni red septembrske seje mestnega sveta.

Hkrati se nam je zdelo smiselno, da se trenutni znesek osnovnega kapitala uskladi tudi v Odloku o ustanovitvi podjetja Javne službe Ptuj, d. o. o. (Uradni vestnik Mestne občine Ptuj, št. 7/13 in 9/14; v nadaljevanju: odlok), zaradi česar smo v tem predlogu določbo 10. člena odloka spremenili na enak način, kot se spreminja določba v aktu o ustanovitvi.

Navedene spremembe spreminjajo obstoječ predpis v manjši meri, zato na podlagi navedenega in v skladu z 89. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam sprejem Odloka o spremembi Odloka o ustanovitvi podjetja Javne službe Ptuj, d. o. o. po skrajšanem postopku.

Pripravila:

Adela Ferme  **Miran SENČAR,**

**župan Mestne občine Ptuj**